CELEX: 32020R0516
Language: ro
Date: 2020-04-03 00:00:00
Title: Regulamentul de punere în aplicare (UE) 2020/516 al Comisiei din 3 aprilie 2020 privind clasificarea anumitor mărfuri în Nomenclatura combinată

14.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 114/1
               
            
         REGULAMENTUL DE PUNERE ÎN APLICARE (UE) 2020/516 AL COMISIEI
         din 3 aprilie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Prezentul regulament este obligatoriu în toate elementele sale și se aplică direct în toate statele membre.
         
         
            Adoptat la Bruxelles, 3 aprilie 2020.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un tub gol din aliaj de zirconiu, deschis la ambele capete, cu lungimea de aproximativ 4 m și greutatea de aproximativ 0,5 kg.
                        Tubul este conceput pentru a fi umplut cu combustibil nuclear, sudat, asamblat și sigilat și, prin urmare, poate fi utilizat ca recipient pentru bare de uraniu într-un element combustibil.
                     
                     
                        8109 90 00 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notelor 3, 5 și 6 de la secțiunea XV, precum și pe baza textului codurilor NC 8109 și 8109 90 00 .
                        Având în vedere caracteristicile și proprietățile sale obiective, articolul corespunde textului de la poziția 8109, care include articole din aliaj de zirconiu utilizate, de exemplu, la fabricarea învelișurilor pentru cartușele de combustibil nuclear și a structurilor metalice pentru centralele nucleare (a se vedea, de asemenea, Notele explicative la Sistemul armonizat aferente poziției 8109).
                        Tubul trebuie să fie supus mai multor procese înainte de a fi transformat în articole specifice care pot fi identificate. Prin urmare, în momentul prezentării în vamă, caracteristicile obiective ale articolului nu sunt cele ale elementelor combustibile (cartușe) pentru reactoarele nucleare de la poziția 8401. În consecință, clasificarea ca elemente combustibile (cartușe) neiradiate pentru reactoare nucleare de la poziția 8401 este exclusă.
                        Prin urmare, articolul trebuie clasificat la codul NC 8109 90 00  ca alt articol din zirconiu.